ઉત્તર ધ્રુવ પર હાલ રાત્રિનો સમય ચાલી રહ્યો છે ત્યારે આવા સમયે અહીં રાત ૨૪ કલાક કરતાં પણ લાંબી હોય છે. તેથી હાલ ઉત્તર ધ્રુવ સામાન્ય રીતે વધુ ઠંડો હોવો જોઈએ, પરંતુ હાલ ગ્લોબલ વોર્મિંગની અસરથી તાપમાનમાં ૨૦ ડિગ્રીનો વધારો થયો છે. આમ તો ઓક્ટોબર માસમાં અહીંના સમુદ્રમાં બરફ જામવાનું શરૂ થઈ જતું હોય છે, પરંતુ આ વખતે તેમાં પણ ઘટાડો જોવા મળે છે. ૧૯૮૧ થી ૨૦૧૦ વચ્ચે રેકોર્ડ કરવામાં આવેલા સમુદ્રના બરફની હાજરીના સરેરાશની સરખામણીએ ૨૮.૫ ટકા બરફ ઓછો જોવા મળે છે.